На основу члана 14. став 1. и члана 15 и 21. Закона о јединственом бирачком списаку („Сл. гласник РС, бр.104/09 и 99/11) и тач. 9 и 10. Упуства за спровођење Закона о јединственом бирачком списку („Службени гласник РС“, бр.15/12 и 88/18), Општинска управа Општине Житиште

**ИЗЛАЖЕ НА УВИД**

**ДЕО ЈЕДИНСТВЕНОГ БИРАЧКОГ СПИСКА ЗА ПОДРУЧЈЕ**

**ОПШТИНЕ ЖИТИШТЕ**

 Део јединственог бирачког списка за територију општине Житиште ,изложен је у седишту Општинске управе Житиште канцеларија бр. 31 на првом спрату ул. Цара Душана бр.15.

 Увид у део Јединственог бирачког списка врши се путем рачунарске опреме уношењем јединственог матичног броја грађана у циљу провере да ли је грађанин уписан у бирачки списак и да си су уписани подаци тачни.

 Захтев за промене у делу ЈБС грађани са пребивалиштем,односно интерно расељена лица са боравиштем на територији општине Житиште могу поднети општинској управи Житиште од 7,00 до 15,00 часова и у нерадне дане од до 12,00 најкасније до дана закључења бирачког списка 10 април 2020. године.

 Од проглашења изборне листе,право на увид и подношење захтева за промене у бирачком списку има и подносилац изборне листе или лице које он овласти,по истом поступку по коме то право имају грађани.Уз захтев се прилажу овлашћење и потребни докази.

 Грађани могу од расписивања избора за народне посланике Народне скупштине до најкасније пет дана пре дана закључења бирачког списка 6 априла 2020. године поднети захтев да се у бирачки списак упише податак да ће на предстојећим изборима гласати по месту боравишта на територији општине Житиште (изабрано место гласања). Изабрано место гласања не може бити на територији јединице локалне самоуправе на којој бирач има пребивалиште, односно боравиште за интерно расељена лица. Овај податак не може се мењати до окончања изборног поступка.

 У поступку вршења увида у бирачки списак лице овлашћено за ажурирање бирачког списка, лице за пружање техничке подршке општинске управе и овлашћено лице подносиоца изборне листе дужни су да поступају у складу са законом којим се уређује заштита података о личности.

 Увид у јединствени бирачки списак може се извршити и електронским путем на званичној интернет страници Министарства државне управе и локалне самоуправе **www.mduls.gov.rs/registri/jedinstveni-biracki-spisak**, уношењем података о јединственом матичном броју грађана.

Република Србија

Аутономна Покрајина Војводина

Општина Житиште

Општинска управа Житиште

Број:III-01-208-3 /2020

Дана: 04.03.2020.године

 НАЧЕЛНИК ОПШТИНСКЕ УПРАВЕ

 дипл.правник Младен Ајдуковић

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_